Z A P I S N I K

Sa 22. sjednice Općinskog vijeća Općine Čepin održane 28. rujna 2023. godine u vijećnici Općine Čepin, u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 9 članova Vijeća od izabranih 15 te da Vijeće može pravovaljano odlučivati.

NAZOČNI ČLANOVI VIJEĆA:

1.Robert Periša

2. Boris Marks

3. Dino Modrić

4. Ksenija Rajtek

5. Velimir Džambić

6. Zoran Horvat

7. Nives Vidović

8. Dražen Arnold

9. Marija Čačić

SJEDNICI NISU NAZOČNI:

1. Miroslav Jerković

2. Tomislava Bareš

3. Vjekoslav Ćurić

4. Dino Arambašić

5. Dario Skočibušić

6. Marko Brekalo

Sjednici su također nazočni: općinski načelnik Dražen Tonkovac, pročelnici Krešimir Crnković, Marica Beraković, Mateja Čolović, viši savjetnik Željko Mamić, viša savjetnica za proračun i investicije Mirjana Cvitkušić, ravnateljica Dječjeg vrtića Zvončić Čepin Monika Tovarović.

Predsjednik vijeća pozdravio je na sjednici prisutne predstavnike inicijative.

Predsjednik Općinskog vijeća upoznao je nazočne s predloženim dnevnim redom. Naveo je kako su vijećnici na stolu dobili dopis Regionalnog ureda Mosta Županijska koordinacija Mosta, odnosno vijećnice M. Čačić koja je tražila dopunu dnevnog reda, a koja se odnosi na zaštitu i obnovu Ljetnikovca Speiser. Zamolio je vijećnicu M. Čačić da obrazloži razlog za ovu dopunu dnevnog reda, s obzirom da su neke radnje već oko toga započete.

Vijećnica M. Čačić navela je da je ovaj prijedlog za dopunu dnevnog reda dostavljen zbog zainteresirane javnosti, zainteresiranih mještana koji ne znaju što se, ako se nešto u međuvremenu, događalo. Zamolila je prisutne mještane da oni iznesu problem koji ih muči, a da onda Općinsko vijeće donese odluku. Ističe kako bi se trebali poduzeti određeni koraci zaštite Ljetnikovca Speiser.

U raspravi su sudjelovali i nazočni mještani.

Predsjednik Općinskog vijeća istaknuo je kako se Ljetnikovac ne može napraviti jer Općina Čepin nije vlasnik istog, te da se danas ne može donijeti odluka.

Općinski načelnik naveo je kako se na tom problemu radi i pregovara već duže vrijeme da se to zemljište zamjeni sa zemljištem u industrijskoj zoni, a radi se i na izmijeni Prostornog plana Općine Čepin, te da će se danas pod točkom 7. dnevnog reda raspravljati o zamjeni zemljišta. Naveo je kako je interes Općine da se Ljetnikovac Speiser zaštiti i obnovi i da to bude vlasništvo Općine Čepin.

Predsjednik Općinskog vijeća predložio je Mostu odnosno vijećnici M. Čačić da odustane od ove točke kao dopune dnevnog reda, budući da je se pokrenula cijela procedura, te da se sada ne donosi nekakva odluka u pola procedure koja je već u tijeku.

Pročelnik K. Crnković naveo je kako pravna služba pozdravlja ovakvu inicijativu bez obzira od koga ona bila došla, te da su se pokrenule već nekakve radnje i postupci, i na idućem Vijeću će biti javni natječaj za zamjenu.

Vijećnica M. Čačić navela je kako se može donijeti odluka da će se ubrzati ta procedura, dati rokove, a da se odluka može i sutra oblikovati.

Obrazloženje je dao pročelnik K. Crnković.

Predsjednik Općinskog vijeća upitao je vijećnicu M. Čačić dali odustaje od gore predložene dopune dnevnog reda.

Vijećnica M. Čačić izjavila je odustala od predložene dopune dnevnog reda uz izneseno obrazloženje od strane nadležnih predstavnika Općine dano na ovoj sjednici Vijeća.

Općinsko vijeće Općine Čepin jednoglasno je usvojilo predloženi dnevni red, kako slijedi:

DNEVNI RED

1. Usvajanje zapisnika sa 21. sjednice Općinskog vijeća Općine Čepin

2. Donošenje Polugodišnjeg izvještaja o izvršenju Proračuna Općine Čepin za 2023. godinu

3. Donošenje Odluke o izradi II. Izmjena i dopuna Urbanističkog plana uređenja „Plandište 1“

Čepin

4. Donošenje Odluke o sklapanju Sporazuma o uređenju međusobnih odnosa u zajedničkom

organiziranju obavljanja komunalne djelatnosti javnog linijskog prijevoza putnika u cestovnom

prometu

5. Donošenje Odluke o prodaji nekretnine u Gospodarskoj zoni Čepin

6. Donošenje odluke o izmjenama i dopunama Odluke o nerazvrstanim cestama

7. Donošenje Odluke o izmjenama i dopunama Odluke o uvjetima prodaje zemljišta u

Gospodarskoj zoni Čepin

8. Donošenje Odluke o odobrenju zamolbe za pomoć Srpske pravoslavne crkvene općine u Čepinu

za nastavak započetih radova na izgradnji nove crkve Sv. Arhangela Mihaila u Čepinu

9. Donošenje Odluke o usvajanju Izvješća o provedbi Plana upravljanja imovinom u vlasništvu

Općine Čepin za 2022. godinu

10. Donošenje Zaključka o primanju na znanje Izvješća o upisu djece u dječji vrtić Zvončić Čepin

za pedagošku godinu 2023.-2024.

11. Donošenje Zaključka o primanju na znanje Izvješća o godišnjem odgojno-obrazovnom radu

Dječjeg vrtića Zvončić Čepin za pedagošku 2022./2023. godinu

12. Donošenje Zaključka o davanju suglasnosti za provedbu posebnih cjelodnevnih programa u

Dječjem vrtiću Zvončić Čepin

13. Razno

TOČKA 1. USVAJANJE ZAPISNIKA SA 21. SJEDNICE OPĆINSKOG VIJEĆA OPĆINE

ČEPIN

Predsjednik Vijeća napominje da su vijećnici uz poziv za sjednicu zaprimili zapisnik sa 21. sjednice Općinskog vijeća Općine Čepin.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog zapisnika.

Općinsko vijeće Općine Čepin sa 8 glasova ZA i 1 glasom SUZDRŽAN usvojilo je zapisnik sa svoje 21. sjednice.

TOČKA 2. DONOŠENJE POLUGODIŠNJEG IZVJEŠTAJA O IZVRŠENJU PRORAČUNA

OPĆINE ČEPIN ZA 2023. GODINU

Vijećnici su zajedno sa dnevnim redom dobili i materijal za točku 2. dnevnog reda.

S ovom točkom dnevnog reda nazočne je upoznala viša savjetnica za proračun i investicije M. Cvitkušić, te istaknula kako je Zakon o proračunu i Pravilnik o polugodišnjem izvještaju za izvršenje Proračuna rekao da do 30. rujna tekuće proračunske godine treba predstavničkom tijelu dati na donošenje taj izvještaj.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Polugodišnjeg izvještaja o izvršenju Proračuna Općine Čepin za 2023. godinu.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

Polugodišnji izvještaj o izvršenju Proračuna

Općine Čepin za 2023. godinu

(Polugodišnji izvještaj je sastavni dio zapisnika)

TOČKA 3. DONOŠENJE ODLUKE O IZRADI II. IZMJENA I DOPUNA URBANISTIČKOG

PLANA UREĐENJA „PLANDIŠTE 1“ ČEPIN

Vijećnici su zajedno sa dnevni redom dobili i materijal za točku 3. dnevnog reda.

S ovom točkom dnevnog reda nazočne je upoznala pročelnica M. Beraković, te navela da Izmjene i dopune Urbanističkog plana uređenja „PLANDIŠTE 1“ Čepin obuhvaćaju korekciju planiranih rješenja uličnih koridora i prateće komunalne infrastrukture, odnosno ukidanje uličnog koridora koji nema svrhu.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izradi II. Izmjena i dopuna Urbanističkog plana uređenja „PLANDIŠTE 1“ Čepin.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ODLUKU

o izradi II. Izmjena i dopuna

Urbanističkog plana uređenja „PLANDIŠTE 1“ Čepin

(Odluka je sastavni dio zapisnika)

TOČKA 4. DONOŠENJE ODLUKE O SKLAPANJU SPORAZUMA O UREĐENJU

MEĐUSOBNIH ODNOSA U ZAJEDNIČKOM ORGANIZIRANJU OBAVLJANJA

KOMUNALNE DJELATNOSTI JAVNOG LINIJSKOG PRIJEVOZA PUTNIKA U

CESTOVNOM PROMETU

Vijećnici su zajedno sa dnevnim redom dobili i materijal za točku 4. dnevnog reda.

S ovom točkom dnevnog reda nazočne je upoznao općinski načelnik D. Tonkovac.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o sklapanju Sporazuma o uređenju međusobnih odnosa u zajedničkom organiziranju obavljanja komunalne djelatnosti javnog linijskog prijevoza putnika u cestovnom prometu.

Općinsko vijeće Općine Čepin jednoglasno je donijelo

ODLUKU

o sklapanju Sporazuma o uređenju međusobnih odnosa u zajedničkom organiziranju

obavljanja komunalne djelatnosti javnog linijskog prijevoza putnika

u cestovnom prometu

(Odluka je sastavni dio zapisnika)

TOČKA 5. DONOŠENJE ODLUKE O PRODAJI NEKRETNINE U GOSPODARSKOJ ZONI

ČEPIN

Vijećnici su zajedno sa dnevnim redom dobili i materijal za točku 5. dnevnog reda.

S ovom točkom dnevnog reda nazočne je upoznala pročelnica M. Beraković rekavši da se radi o katastarskoj čestici 4228/15 k.o. Čepin, površine 3500 m2. Društvo LATEMA d.o.o., Čepin je bilo najpovoljniji i jedini ponuditelj po cijeni od 76.100,00 EUR. Cijena je postignuta na provedenom javnom natječaju i umanjena za 72% ukupnog postotka olakšica.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o prodaji nekretnine u Gospodarskoj zoni Čepin.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ODLUKU

o prodaji nekretnine u Gospodarskoj zoni Čepin

(Odluka o prodaji nekretnine je sastavni dio zapisnika)

TOČKA 6. DONOŠENJE ODLUKE O IZMJENAMA I DOPUNAMA ODLUKE O

NERAZVRSTANIM CESTAMA

Vijećnici su zajedno sa dnevnim redom dobili i materijal za točku 6. dnevnog reda.

S ovom točkom dnevnog reda nazočne je upoznala pročelnica M. Beraković te navela kako se u Odluku o izmjenama i dopunama Odluke o nerazvrstanim cestama dodaje novi članak „U svrhu izrade Geodetskog elaborata….“, te navela kako se ova Odluka donosi kako bi se izradio novi Geodetski elaborat i uskladi stanje na terenu i stanje u Katastru.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o nerazvrstanim cestama.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ODLUKU

o izmjenama i dopunama Odluke o nerazvrstanim cestama

(Odluka je sastavni dio zapisnika)

TOČKA 7. DONOŠENJE ODLUKE O IZMJENAMA I DOPUNAMA ODLUKE O UVJETIMA

PRODAJE ZEMLJIŠTA U GOSPODARSKOJ ZONI ČEPIN

Vijećnici su zajedno sa dnevnim redom dobili i materijal za točku 7. dnevnog reda.

S ovom točkom dnevnog reda nazočne je upoznala pročelnica M. Beraković, te navela kako se u predloženu Odluku dodaje stavak kojim se regulira zamjena nekretnina.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o uvjetima prodaje zemljišta u Gospodarskoj zoni Čepin.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ODLUKU

o izmjenama i dopunama Odluke o uvjetima prodaje zemljišta

u Gospodarskoj zoni Čepin

(Odluka je sastavni dio zapisnika)

TOČKA 8. DONOŠENJE ODLUKE O ODOBRENJU ZAMOLBE ZA POMOĆ SRPSKE

PRAVOSLAVNE CRKVENE OPĆINE U ČEPINU ZA NASTAVAK ZAPOČETIH

RADOVA NA IZGRADNJI NOVE CRKVE SV. ARHANGELA MIHAILA U

ČEPINU

Vijećnici su zajedno sa dnevnim redom dobili i materijal za točku 8. dnevnog reda.

S ovom točkom dnevnog reda nazočne je upoznao općinski načelnik D. Tonkovac, rekavši da bi za nastavak započetih radova na izgradnji nove crkve Sv. Arhangela Mihaila u Čepin to bio iznos od 20.000,00 eura.

Predsjednik općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o odobrenju zamolba za pomoć Srpske pravoslavne crkvene općine u Čepinu za nastavak započetih radova na izgradnji nove crkve Sv. Arhangela Mihaila u Čepinu.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ODLUKU

o odobrenju zamolba za pomoć Srpske pravoslavne crkvene općine u Čepinu

za nastavak započetih radova na izgradnji nove crkve Sv. Arhangela Mihaila u Čepinu

(Odluka je sastavni dio zapisnika)

TOČKA 9. DONOŠENJE ODLUKE O USVAJANJU IZVJEŠĆA O PROVEDBI PLANA

UPRAVLJANJA IMOVINOM U VLASNIŠTVU OPĆINE ČEPIN ZA 2022. GODINU

Vijećnici su zajedno sa dnevnim redom dobili i materijal za točku 9. dnevnog reda.

S ovom točkom dnevnog reda nazočne je upoznala pročelnica M. Beraković, te navela da se Izvješće o provedbi Plana upravljanja imovinom donosi jednom godišnje.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na

glasovanje prijedlog Odluke o usvajanju Izvješća o provedbi Plana upravljanja imovinom u

vlasništvu Općine Čepin za 2022. godinu.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ODLUKU

o usvajanju Izvješća o provedbi Plana upravljanja imovinom

u vlasništvu Općine Čepin za 2022. godinu

(Odluka je sastavni dio zapisnika)

TOČKA 10. DONOŠENJE ZAKLJUČKA O PRIMANJU NA ZNANJE IZVJEŠĆA O UPISU

DJECE U DJEČJI VRTIĆ ZVONČIĆ ČEPIN ZA PEDAGOŠKU GODINU

2023.-2024.

Vijećnici su zajedno sa dnevnim redom dobili i materijal za točku 10. dnevnog reda.

S ovom točkom dnevnog reda nazočne je upoznao pročelnik K. Crnković.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o primanju na znanje Izvješća o upisu djece u dječji vrtić Zvončić Čepin za pedagošku godinu 2023./2024.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ZAKLJUČAK

o primanju na znanje Izvješća o upisu djece u dječji vrtić Zvončić Čepin

za pedagošku godinu 2023./2024.

(Zaključak je sastavni dio zapisnika)

TOČKA 11. DONOŠENJE ZAKLJUČKA O PRIMANJU NA ZNANJE IZVJEŠĆA O

GODIŠNJEM ODGOJNO-OBRAZOVNOM RADU DJEČJEG VRTIĆA ZVONČIĆ

ČEPIN ZA PEDAGOŠKU 2022./2023. GODINU

Vijećnici su zajedno sa dnevnim redom dobili i materijal za točku 11. dnevnog reda.

S ovom točkom dnevnog reda nazočne je upoznao pročelnik K. Crnković.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o primanju na znanje Izvješća o godišnjem odgojno-obrazovnom radu dječjeg vrtića Zvončić Čepin za pedagošku 2022./2023. godinu.

Općinsko vijeće Općine Čepin sa 7 glasova ZA i 2 glasa SUZDRŽAN donijelo je

ZAKLJUČAK

o primanju na znanje Izvješća o godišnjem odgojno-obrazovnom radu

dječjeg vrtića Zvončić Čepin za pedagošku godinu 2022./2023. godinu

(Zaključak je sastavni dio zapisnika)

TOČKA 12. DONOŠENJE ZAKLJUČKA O DAVANJU SUGLASNOSTI ZA PROVEDBU

POSEBNIH CJELODNEVNIH PROGRAMA U DJEČJEM VRTIĆU ZVONČIĆ

ČEPIN

Vijećnici su zajedno sa dnevnim redom dobili i materijal za točku 12. dnevnog reda.

S ovom točkom dnevnog reda nazočne je upoznao pročelnik K. Crnković.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o davanju suglasnosti za provedbu posebnih cjelodnevnih programa u dječjem vrtiću Zvončić Čepin.

Općinsko vijeće Općine Čepin jednoglasno je donijelo

ZAKLJUČAK

o davanju suglasnosti za provedbu posebnih cjelodnevnih programa

u dječjem vrtiću Zvončić Čepin

(Zaključak je sastavni dio zapisnika)

TOČKA 13. RAZNO

Pod točkom 13. nije bilo pitanja ni prijedloga.

Sjednica je zaključena u 19,50 sati.

KLASA: 024-01/23-01/19

URBROJ: 2158-12-23-5

Čepin, 28. rujna 2023.

ZAPISNIČAR:

Mladenka Bagarić

PREDSJEDNIK

OPĆINSKOG VIJEĆA

Robert Periša, dipl.oec.